Tweedens, is daar gedurende die afgelope wintervakansie in die Wes-Kaap 'n totaal van 27 skole deur opsetlike brandstigting in meerdere of mindere mate beskadig, teen 'n skade van baie miljoene rand. Derdens is daar op talle plekke voortdurende gewelddadige betogings oor dienslewering en grond vir behuising, soos bv. te Hermanus, waar die Polisie sukkel om die losbreek van anargie onder bedwang te hou.